Torsdag aften lykkedes det TV2/Nords Mogens Jørgensen og resten af holdet bag juleauktionen at indsamle 22.900 kroner på den time, som auktionen foregik.

Der blev solgt alt fra cykler til pebernødder fra den lokale bager, da Mogens Jørgensen gæstede Farsø. Resultatet overstiger alle forventninger. Holdet indsamlede 22.900 kroner. - Det var fantastisk flot at se, at borgerne og handelsstandsforeningen støttede så flot op om arrangementet, fortæller Mogens Jørgensen. Ved hver juleauktion går pengene til et godt formål. Denne gang til faciliteter i skolegården på Farsø Skole. Næste auktion bliver på torsdag den 16. på havnen i Hirtshals.